Iparraldeko espedizioa

Iparraldeko espedizioa (1926-1927) Txinako Armada Nazionalaren kanpaina militar bat izan zen, Chiang Kai-shek-ek zuzendua, iparralderantz aurrera egin zuena Kantonetik Yangtze ibairaino Txinako iparraldeko buruzagi militar boteretsuei aurre eginez. Espedizioak herrialde osoa gobernu beraren pean biltzeko helburua lortu zuen, nahiz eta teorikoki eta modu prekarioan baino ez: gerra-jaun askok Kuomintang-era batu besterik ez zuten egin, beren tropak eta beren lurraldeen kontrola mantenduz.

Sobietar aholkulariek Iparraldeko espedizioan parte hartu zuten eta SESBk armak bidali zizkien indar abertzaleei. Iparraldeko guda-jaunak garaitu ostean, armada abertzaleak Erresuma Batuari protesta egin zion potentzia inperialista izateagatik eta bere etsai nagusi bihurtu zuen. Horren harira, britainiarrek Hankou eta Jiujiang-en zituzten kontzesioak itzuli zituzten, baina Shanghai defendatzeko prestatu ziren, eta uko egin zioten Chiang-en gobernu berriari lagatzeari.

Kuomintang-ek uztailean hasi zuen erasoa Hunan-en aurka eta abuztua eta iraila bitartean borroka gogorra izan zen Wuhango hiru hiriak hartzeko, azkenean Wu hegoalderantz joan zen, baina beranduegi Kuomintang-ari eusteko, 1926ko irailaren 6an, haietako bat hartu baitzuen, Hanyang, arsenal oso garrantzitsua zuena.  Hegoaldekoen garaipenen zati bat etsaien unitate batzuen erresistentzia faltari zor zitzaizkion, beren lerroetan batu edo borrokarik gabe alde egin zutenak, eta guda-jaunen armaden zapalkuntzaz nazkatuta, biztanleriaren sinpatia ere eragina izan zuen, oro har, pozez hartu baitzuten beren unitateen aurrerapena. 

Komunisten eta nazionalisten arteko aliantza kanpainan desegin zen, sindikatu komunistek Shanghai hartu eta Chiangek eraso eta erreprimitu zituenean. Geroago, bere Gobernu berria Nanjingen ezarri zuenean, komunistak kanporatu zituen, horrela 1923an hasitako koalizioari amaiera emanez.

 Erreferentziak 

 Kanpo estekak 

Kategoria:Armada Iraultzaile Nazionala
Kategoria:Txinak parte hartutako guduak